Ամերիկյան պանիր

Ամերիկյան պանիր (անգլ.՝ American cheese)՝ հալած պանրի տեսակ, որը պատրաստվում է չեդդերից, կոլբիից կամ նմանատիպ պանիրներից։ Այն փափուկ, յուղալի, աղի, միջին պնդության պանիր է և ունի հալման ցածր աստիճան։ Այն լինում է դեղին կամ սպիտակ։ Դեղին ամերիկյան պանիրը համեմված և ներկված է աննատոյով, որն առաջացել է 1910-ականներին։


== Պատմություն ==
Բրիտանացի գաղութարարները չեդդեր պանիր էին պատրաստում Հյուսիսային Ամերիկա ժամանելուց անմիջապես հետո։ Մինչև 1790 թվականը ամերիկյան արտադրության չեդդերները արտահանվում էին Անգլիա։ Ըստ «Պանրի ամբողջական գիրքը» գրքի հեղինակ Ռոբերտ Քարլթոն Բրաունի «Անգլիացիները մեր ընդօրինակումը անվանեցին Յանկի կամ ամերիկյան Չեդդար, մինչդեռ այստեղ, այն հայտնի էր դեղին կամ պահեստային պանիր անունով» ։ 
Օքսֆորդի անգլերեն բառարանը ցուցակագրում է «Ամերիկյան պանիր» անվանման առաջին հայտնի կիրառումը «Ազատության պահապան» թերթում՝ Կենտուկի նահանգի Ֆրանկֆորտ քաղաքում՝ 1804 թվականին։ Հաջորդը այն կիրառվել է 1860 թվականին Չարլզ Դիքենսսի կողմից, իր՝ «Ոչ առևտրային ճանապարհորդը» շարքում։ 
1916-ին վերամշակված պանրի արտադրության նոր մեթոդի արտոնագրումից հետո   Ջեյմս Լ. Քրաֆթը սկսեց վաճառել այն 1910-ականների վերջին, և «ամերիկյան պանիր» տերմինն արագորեն սկսեց վերաբերել վերամշակված տեսականուն՝ ավանդական, բայց ավելի թանկ չեդդերների փոխարեն, որոնք նույնպես արտադրվում և վաճառվում են Միացյալ Նահանգներում։


== Իրավական սահմանում ==
Համաձայն կաթնամթերքի նույնականացման ստանդարտներին, ԱՄՆ Դաշնային կանոնակարգերի օրենսգրքի (CFR) մասով ,«ամերիկյան պանիր» համարվելու համար վերամշակված պանիրը պետք է պատրաստվի չեդեր պանրից, կոլբի պանրից, լվացված կաթնաշոռից, հատիկավոր պանրից կամ դրանցից երկուսի կամ ավելիի ցանկացած խառնուրդից ։ CFR- ն ընդգրկում է նաև վերամշակված ամերիկյան պանրի արտադրության կանոնակարգերը ։ 
Քանի որ ամերիկյան պանրի արտադրական գործընթացը տարբերվում է սովորական պանիրների արտադրական գործընթացից , դաշնային կանոնները պահանջում են, որ այն պիտակավորվի որպես «վերամշակված ամերիկյան պանիր», եթե պատրաստված է մեկից ավելի պանիրների խառնուրդից  կամ «վերամշակված ամերիկյան պանրի արտադրանք», եթե դրան ավելացվեն կաթնամթերքային բաղադրիչներ՝ սերուցք, կաթ, յուղազերծված կաթ, թան, պանրի շիճուկ կամ ալբումին ։


== Արտադրական գործընթաց ==
Պանիրը աղացած է, կոմբինացված էմուլգացնող նյութերի և այլ բաղադրիչների հետ, խառնվում և տաքացվում է մինչև այն դառնա հալված համասեռ խառնուրդ ։ Այն պաստերիզացնելու համար պանրի խառնուրդը տաքացվում է 150 ° F (66 ° C) ջերմաստիճանում՝ առնվազն 30 վայրկյան  : Վերամշակված ամերիկյան պանրի բաղադրության պահանջները կարգավորում են վերջնական արտադրանքի՝ կաթի ճարպի, խոնավության, աղի և ջրածնային ցուցիչի տոկոսը, ինչպես նաև համի, հյուսվածքի և կառուցվածքի, գույնի և հալման հատկությունները ։ Վերամշակված ամերիկյան պանիրը փաթաթվում է առանձին շերտերով, իսկ չփաթաթված կտորները վաճառվում են կապոցներով կամ չկտրտված բլոկներով ։ Առանձին փաթաթված շերտերը ձևավորվում են վերամշակված պանրից, որոնք պնդանում են միայն փաթեթավորումից հետո։ Առանձին վաճառվող կտորները սովորաբար նման չեն սովորական պանրին։ Ամերիկյան պանրի բլոկերը ավելի շատ են նման սովորական պանրին, և դրանց կտորները կտրատվում են խանութներում։


== Շուկայական ծավալ ==
Ամերիկացիները 2018-ին ձեռք են բերել մոտ 2,77 միլիարդ դոլար արժողությամբ ամերիկյան պանիր, բայց դրա պահանջարկը նվազում էր, և, ըստ Bloomberg News- ի, կանխատեսվում էր, որ վաճառքները 2018 թ.-ին կնվազեն 1,6% -ով։ 2011 թվականից ի վեր մեկ ֆունտ ամերիկյան պանրի միջին գինը առաջին անգամ 4 դոլարից ցածր էր (8,82 դոլար / կգ) ։


== Ծանոթագրություններ ==